rejauldu/bengali-wikipedia huggingface dataset:
থাম্ব|261x261পিক্সেল|ফিজি রাজ্যের পতাকা, ১৮৭১-১৮৭৪ ফিজি (ফিজীয় ভাষায়: Matanitu ko Viti মাতানিতু কো ভিতি, ফিজি হিন্দি ভাষা: फिजी, ইংরেজি ভাষায়: Fiji) দক্ষিণ প্রশান্ত মহাসাগরে অবস্থিত একটি স্বাধীন দ্বীপরাষ্ট্র। এর সরকারি নাম প্রজাতন্ত্রী ফিজি দ্বীপপুঞ্জ (ফিজীয়: Matanitu Tu-Vaka-i-koya ko Viti মাতানিতু তুভাকাইকোয়া কো ভ়িতি, হিন্দি: रिपब्लिक ऑफ फीजी ফ়িজি রিপাব্লিক্‌, ইংরেজি: Republic of the Fiji Islands রিপাব্লিক্‌ অভ়্‌ দ্য ফ়িজি আইল্যান্ড্‌জ়্‌)। এটি অস্ট্রেলিয়া থেকে প্রায় ৩,১০০ কিমি উত্তর-পূর্বে এবং হাওয়াইয়ের ৫,০০০ কিমি দক্ষিণে।   ইতিহাস  ১৯ শতাব্দীর শুরুতেই ইউরোপীয় আধিবাসীরা ফিজি এসেছিল। তারও আগে ১৬৪৩ সালে একজন ডাচ আবেল তাসমান ফিজি আসেন। ১৮৭৪ সালে ফিজি ব্রিটেনের উপনিবেশে পরিণত হয়। ১৯৭০ সালের ১০ অক্টোবর, ফিজি স্বাধীনতা লাভ করে। ১৯৯৮ সালের ২৭ জুন দেশটির নতুন সংবিধান কার্যকর হয়। একই সঙ্গে দেশের নাম ফিজি দ্বীপপুঞ্জ প্রজাতন্ত্রে পরিণত হয়।   রাজনীতি    প্রশাসনিক অঞ্চলসমূহ    ভূগোল  ফিজি সবার কাছে দ্বীপ রাষ্ট্র হিসেবে পরিচিত। ফিজি মোট ৩৩২টি ক্ষুদ্র দ্বীপ নিয়ে গঠিত হয়। এর মধ্যে ১০৬টি ক্ষুদ্র দ্বীপে অধিবাসীরা বসবাস করে। এর দক্ষিণে  অবস্থান করছে নিউজিল্যান্ড আর পশ্চিমে প্রতিবেশী দেশ হিসেবে রয়েছে ভানুয়াতু।   অর্থনীতি  দেশটি জাতীয় অর্থনৈতিক উন্নয়নের ওপর অনেক গুরুত্ব দেয়। এ জন্য দেশটির আমদানি এবং রফতানির ক্ষেত্র সুষ্ঠুভাবে সম্প্রসারিত হয়েছে। চিনির উৎপাদন, পর্যটন এবং কাপড় তৈরি সংক্রান্ত শিল্প হচ্ছে দেশটির তিনটি সর্বোচ্চ গুরুত্বপূর্ণ অর্থনৈতিক শক্তি। তাছাড়া, ফিজির জেলে শিল্প সম্পদও প্রচুর। এই শিল্পের মাধ্যমে ফিজি বিশ্বেও খ্যাতি অর্জন করেছে।   একটা সময় ছিল এই দেশ সম্পর্কে মানুষ জানত না কিছুই। একটু একটু করে জানার পর প্রথমে এখানে আসা শুরু করে মৃৎশিল্প ব্যবসায়ীরা। অন্যান্য দেশ থেকে অসংখ্য মৃৎশিল্পের ব্যবসায়ারী এখানে বসবাস শুরু করেছে। ফিজির সংস্কৃতি ম্যালেনেসিয়া সংস্কৃতির মতো।   আগে ফিজির আশপাশের দেশগুলোর সঙ্গে পশ্চিমা দেশগুলোর ব্যবসায়িক সম্পর্ক থাকলেও এখন এই দেশের সঙ্গে পশ্চিমাদের একটা আন্তর্জাতিক সম্পর্ক গড়ে উঠেছে।  ২০ শতাব্দীর ৮০ দশকে ফিজি সরকার পর্যটন শিল্পের উন্নয়নে অনেক প্রচেষ্টা চালিয়েছিল। বর্তমানে পর্যটনের আয় সারাদেশের জিডিপির ২০ শতাংশ দাঁড়িয়েছে। দেশটির পর্যটন সংশ্লিষ্ট বিভাগে মোট ৪০ হাজার জনগণের কাজে লাগানো হয়। এ সংখ্যা হলো দেশের কর্মসংস্থানের ১৫ শতাংশ।   জনসংখ্যা  দেশটির লোকসংখ্যা ৯ লাখ ৩০ হাজার। এতে ৫১ শতাংশ হলো ফিজি জাতি। ৪৪ শতাংশ হলো ভারতীয় জাতি।   সংস্কৃতি  সরকারি ভাষা হলো ইংরেজ, ফিজি ভাষা ও ফিজি হিন্দি।   আরও দেখুন  গিরমিটিয়া   তথ্যসূত্র    বহিঃসংযোগ   বিষয়শ্রেণী:ফিজি বিষয়শ্রেণী:ওশেনিয়া বিষয়শ্রেণী:পলিনেশিয়া বিষয়শ্রেণী:মেলানেশিয়া বিষয়শ্রেণী:কমনওয়েলথ প্রজাতন্ত্র বিষয়শ্রেণী:ওশেনিয়ার রাষ্ট্র বিষয়শ্রেণী:১৯৭০-এ প্রতিষ্ঠিত রাষ্ট্র ও অঞ্চল বিষয়শ্রেণী:জাতিসংঘের সদস্য রাষ্ট্র বিষয়শ্রেণী:মেলানেশিয়ার রাষ্ট্র বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:দ্বীপ রাষ্ট্র বিষয়শ্রেণী:কমনওয়েলথ অব নেশনসের সদস্য বিষয়শ্রেণী:ছোট দ্বীপ উন্নয়নশীল রাষ্ট্র বিষয়শ্রেণী:সার্বভৌম রাষ্ট্র
২০২২ পাপুয়া নিউ গিনি ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১১শ পর্ব যা ২০২২ সালের এপ্রিল মাসে সংযুক্ত আরব আমিরাতে অনুষ্ঠিত হয়। সিরিজটি প্রাথমিকভাবে পাপুয়া নিউ গিনিতে আয়োজিত হওয়ার কথা থাকলেও ভ্রমণ সংক্রান্ত নিষেধাজ্ঞার কারণে সিরিজটিকে সংযুক্ত আরব আমিরাতে নিয়ে আসা হয়। সিরিজটি ছিল ওমান, পাপুয়া নিউ গিনি ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।  প্রাথমিকভাবে ২০২১ সালের এপ্রিল মাসে সিরিজটি আয়োজিত হওয়ার কথা ছিল। কিন্তু ২০২১ সালের ১২ ফেব্রুয়ারি কোভিড-১৯ মহামারির কারণে সিরিজটি স্থগিত করা হয়।  দলীয় সদস্য     জিশান মাকসুদ (অধি.)  আয়ান খান  কলিমুল্লাহ  কাশ্যপ প্রজাপতি  খাওয়ার আলি  জতিন্দর সিং (উই.)  নাসিম খুশি (উই.)  নেস্টর ধাম্বা  ফাইয়াজ বাট  বিলাল খান  মোহাম্মদ নাদিম  শোয়েব খান  সন্দীপ গৌড়  সুরজ কুমার (উই.) আসাদুল্লাহ ভালা (অধি.)  আলেই নাও  কাবুয়া ভাগি মোরেয়া  চাদ সোপার  চার্লস আমিনি  জেসন কিলা  টনি উরা  দোগোদো বাউ (উই.)  নরম্যান ভানুয়া  নোসাইনা পোকানা  রাইলি হেকুরে  লেগা সিয়াকা  সাইমন আতাই (উই.)  সেমো কামেয়া  সেসে বাউ  হিরি হিরি কাইল কুটজার (উই.)  অ্যালাসডেয়ার এভানস  আদ্রিয়ান নিল  ক্যালাম ম্যাকলাওড  ক্রিস্টোফার ম্যাকব্রাইড  গ্যাভিন মেইন  জর্জ মানসি  ডিলান বাজ  মাইকেল লিস্ক  মার্ক ওয়াট  ম্যাথু ক্রস (উই.)  রিচার্ড বেরিংটন  সাফইয়ান শরিফ  হামজা তাহির  ফিনলে ম্যাকক্রিথকে স্কটল্যান্ড দলে রিজার্ভ খেলোয়াড় হিসেবে রাখা হয়।  সূচি ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২২-এ ওমানি ক্রিকেট বিষয়শ্রেণী:২০২২-এ পাপুয়া নিউগিনীয় ক্রিকেট বিষয়শ্রেণী:২০২২-এ স্কটিশ ক্রিকেট বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা পাপুয়া নিউ গিনি পাপুয়া নিউ গিনি ত্রিদেশীয় সিরিজ
পার্ক ইল-গিউ (, , ; জন্ম: ২২ ডিসেম্বর ১৯৮৯) হলেন একজন জাপানি-দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে গোলরক্ষক হিসেবে খেলেন।  প্রারম্ভিক জীবন পার্ক ইল-গিউ ১৯৮৯ সালের ২২শে ডিসেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:পুরুষ ফুটবল গোলরক্ষক
সাহেব মুহাম্মদ জাফর উদ-দীন মির্জা মৃধা (১৮৭৯ জন্ম বাংলায়,  ১৯২১ সালে  নাটোরে  মারা যান) ছিলেন সামন্ততান্ত্রিক জমিদারদের মধ্যে বঙ্গ, ব্রিটিশ সাম্রাজ্যের দ্বিতীয় জমিদার হিসেবে দায়িত্ব পালন করেন। তিনি নাটোরের জমিদার থেকে সিংড়ানাটোর পরিবারের এবং " মৃধা " (প্রতিরক্ষা মন্ত্রী) রাজশাহী রাজ পরিবারের অধীনে ছিলেন।   পরিবার  ১৮৭৬ সালে তিনি নাটোরের মির্জা মহল প্রাসাদের উত্তরাধিকারী সিংড়া নাটোর পরিবারের অধ্যক্ষ মুহম্মদ জহির শাহ মির্জা সাহেবের প্রথম সন্তান এবং প্রথম পুত্র হিসেবে জন্মগ্রহণ করেন এবং রাজশাহীতে প্রতিষ্ঠিত হওয়ার আগে ফার্সি, আরবি, হিন্দি, উর্দু ও বাঙালি ভাষায় ব্যক্তিগতভাবে শিক্ষিত হন। তিনি  কলেজিয়েট স্কুলে পড়েছেন। তিনি দুবার বিয়ে করেন, হুমাইরা বেগম ও আবেদা সুলতানা তার স্ত্রী এবং তার তিন পুত্র ও এক মেয়ে ছিল।   জীবনী এবং সামরিক বিষয়ক (১৮৭০-১৯২১)  তার পিতা ১৮৭১ সালে পাবনা কৃষক আন্দোলনকে  ভেস্তে  দিয়েছিলেন, যার জন্য তাকে জমিভিত্তিক জমি দান করা হয়েছিল, যা মধ্যস্বত্ত্ব হিসাবে বংশগত হয়েছিল। তার পিতার মৃত্যুর পর, তিনি জমিদার হিসাবে তার অবস্থান ও অধিকারে আরোহণ করেন। তার পিতা নাটোরের মহারাজা চন্দ্রনাথ রায়ের অধীনে কাজ করেছিলেন এবং ৩০ লাঠিয়াল (পদাতিক সৈন্য) এবং তিন হাতির জন্য ২৫ টি ঘোড়া রেখেছিলেন।   মৃত্যু  ১৯২১ সালে ব্রিটিশ রাজ্যের নাটোর সদরের কলেরায় মারা যান।   পরবর্তী উত্তরাধিকারী এবং উত্তরাধিকার  তিনি উত্তরাধিকারসূত্রে উত্তরাধিকার বর্ধিত ছিলেন এবং রাজশাহী রাজ পরিবারের পতনশীল পরিবারের পতিত জমি নিয়ে গঠিত ছিল, যা বর্ধমানের জমিদারীর পরে বাংলার সর্ববৃহৎ বৃহত্তম সম্পত্তি ছিল। তার পুত্র, জালালুদ্দীন মির্জা বাংলায় তার মৃত্যুর পর স্থান পেয়েছিলেন।   আরও দেখুন    নাটোরের জমিদারি   গ্রন্থ-পঞ্জী           বহিঃসংযোগ   বিষয়শ্রেণী:১৯২১-এ মৃত্যু বিষয়শ্রেণী:১৮৭৬-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:ব্রিটিশ ভারতীয় ব্যক্তি
২০০৮ সালের টিএস২৬ হল পৃথিবীর কাছাকাছি একটি ছোট অ্যাপোলো গ্রহাণু যা  দূরে পৃথিবীর খুব কাছে এসেছিল। ৯ অক্টোবর ২০০৮ তারিখে। এর গড় ব্যাসার্ধ মাত্র ৪৯ সেন্টিমিটার, যা এটিকে সৌরজগতের সবচেয়ে ক্ষুদ্রতম গ্রহাণুগুলির মধ্যে একটি করে তোলে।  আরও দেখুন  আকার অনুসারে সৌরজগতের বস্তুর তালিকা তথ্যসূত্র  বিষয়শ্রেণী:অ্যাপোলো গ্রহাণু বিষয়শ্রেণী:২০০৮-এ আবিষ্কৃত জ্যোতির্বৈজ্ঞানিক বস্তু
বাংলা এলং বা ইলং বা ইলংগা বা সেফাটিয়া (বৈজ্ঞানিক নাম: Megarasbora elanga) (ইংরেজি: Bengala barb) হচ্ছে Cyprinidae পরিবারের Megarasbora গণের একটি স্বাদুপানির মাছ।  বর্ণনা দেহ লম্বা এবং সরু। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখ ছোট, চিরটি তির্যকভাবে অবস্থিত।  বিস্তৃতি এই প্রজাতির মাছ বাংলাদেশ, মায়ানমার, নেপাল অঞ্চলে  পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Mirza, M.R. (2003) Checklist of freshwater fishes of Pakistan., Pakistan J. Zool. Suppl. Ser. (3):1-30. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:নেপালের মাছ বিষয়শ্রেণী:স্বাদু পানির মাছ বিষয়শ্রেণী:এশিয়ার মাছ বিষয়শ্রেণী:পাকিস্তানের মাছ
প্লট নাম্বার ৫ হলো একটি জনপ্রিয় হিন্দি চলচ্চিত্র যা পরিচালনা করেন যোগেশ সাক্সেনা এবং প্রযোজনা করেছেন জেরুঅন্ত যোগেশ। এই চলচ্চিত্র ভিজ্যুয়াল প্রোডাকশনের ব্যানারে ১৯৮১ সালের ২৩ জানুয়ারি মুক্তি পায় এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন বিকাশ আনন্দ, আমজাদ খান, অমল পালেকর, উত্তম কুমার। চলচ্চিত্রের অন্যতম প্রধান অভিনেতা উত্তম কুমারের মৃত্যুর পর এটি মুক্তি পায়।   কাহিনী  প্লটটি রহস্যময় খুনের একটি সিরিজকে ঘিরে আবর্তিত হয় যেখানে শিকার তরুণী উচ্চাভিলাষী মেয়েরা। পুলিশ অফিসার খান আবিষ্কার করেন যে সমস্ত খুন হয়েছে প্লট নং 5 নামের বাড়ির কাছে। দুই ভাই, অজয় এবং সঞ্জয় সিনহা, একজন চাকরের সাথে সেখানে থাকেন। তাদের মধ্যে একজন হুইলচেয়ার-আবদ্ধ প্যারাপ্লেজিক এবং নড়াচড়া করতে অক্ষম। মিস্টার বর্মা, সিনহা ভাইদের বন্ধু এবং একজন পারিবারিক ডাক্তার প্রায়ই সেখানে আসেন। তাদের সবাইকে সন্দেহ করছে পুলিশ।   শ্রেষ্ঠাংশে   উত্তম কুমার - সঞ্জয়  অমল পালেকর - অজয়  প্রদীপ কুমার - ডাক্তার  বিদ্যা সিনহা  বিকাশ আনন্দ  সারিকা- সারিতা  আমজাদ খান - ইন্সপেক্টর খান  শ্রীরাম লাগু - বর্মা  ভিজু খোটে  বেঞ্জামিন গিলানি - রাহুল  কোমিল্লা ওয়ার্ক - নিক্কি  মারুতি রাও - ক্রিস্টো   তথ্যসূত্র   বহিঃসংযোগ    বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার ভারতীয় চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র বিষয়শ্রেণী:সলিল চৌধুরী সুরারোপিত চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় থ্রিলার চলচ্চিত্র
শৈলেশ লোধা হলো ভারতীয় অভিনেতা, লেখক ও কৌতুকশিল্পী।শৈলেশ লোধা (জন্ম: ৮ নভেম্বর ১৯৬৯) একজন ভারতীয় কবি, অভিনেতা এবং লেখক। তিনি ভারতের দীর্ঘতম চলমান হিন্দি সিটকম "তারাক মেহতা কা উল্টা চশমা"-তে তারাক মেহতা চরিত্রে অভিনয়ের জন্য সবচেয়ে বেশি পরিচিত। এই ধারাবাহিকে তিনি একজন বাস্তব জীবনের গুজরাটি কলামিস্টের চরিত্রে অভিনয় করেন, যিনি তার পরম মিত্র জেঠালালকে উপদেশের মাধ্যমে সাহায্য করেন। লোধা ২০০৮ সাল থেকে এই ধারাবাহিকে কাজ করেছেন, তবে ২০২২ সালে তিনি নতুন চরিত্রে নিজেকে অন্বেষণ করার জন্য শোটি ছেড়ে দেন।  তিনি একজন কৌতুকশিল্পী এবং উপস্থাপক হিসেবেও কাজ করেছেন, যেমন "কমেডি সার্কাস" (২০০৮) এবং "ওয়াহ ওয়াহ কিয়া বাত হেই" (২০১২-২০১৩)। লেখক হিসেবে তিনি চারটি বই প্রকাশ করেছেন, যার মধ্যে দুটি বিদ্রুপাত্মক, একটি আত্মপ্রচেষ্টার উপর এবং একটি কবিতার সংগ্রহ "দিলজাল কা ফেসবুক স্টাটাস"। তিনি স্বাতি লোধাকে বিয়ে করেছেন এবং তাদের একটি সন্তান রয়েছে।  তার কাজের জন্য তিনি বেশ কিছু পুরস্কার পেয়েছেন, যেমন ২০১২ সালে "তারাক মেহতা কা উল্টা চশমা"-র জন্য সাবকে আনোকহা অ্যাওয়ার্ড এবং ২০১৪ সালে জি গোল্ড অ্যাওয়ার্ডে সেরা উপস্থাপক হিসেবে। তিনি রাজস্থানের যোধপুরে জন্মগ্রহণ করেন।  **দ্রষ্টব্য**: শৈলেশ লোধার সঙ্গে শৈলেশ দে (১৯১৬-২০০০), যিনি একজন বাঙালি লেখক ও ভারতের স্বাধীনতা সংগ্রামের ইতিহাস রচয়িতা ছিলেন।  কর্মজীবন শৈলেশ লোধা হলেন একজন লেখক। তিনি তার অভিনয় শুরু করেন ভারতের সবচেয়ে চলমান টেলিভিশন ধারাবাহিক তারাক মেহতা কা উল্টা চশমা-তে। সেখাতে তিনি তারাক মেহতা চরিত্রে অভিনয় করছেন। সেখান তিনি হলেন একজন বাস্তব জীবন লেখক। তিনি তার উপদেশের মাধ্যমে তার পরম মিত্র জেঠালালকে সাহায্য করেন।  টেলিভিশন কর্মজীবন ২০০৮ কমেডি সার্কাস -  প্রতিযোগী ২০০৮-বর্তমান তারক মেহতা কা উল্টা চশমা -তারক মেহতা ২০১২-২০১৩ ওয়াহ ওয়াহ কিয়া বাত হেই -বিচারক / উপস্থাপক ২০১৪ আজাব গাজাব ঝামা- কামেও  লেখক লৌধা চারটি বই লিখেছে: প্রথম দুইটি ছিল বিদ্রুপাত্মক মেজাজের। তৃতীয়টি ছিল নিজের আত্মপ্রচেষ্টা এবং তার স্ত্রী সহাতায় লিখে। দিলজাল কা ফেসবুক স্টাটাস'', হল তার একটি কবিতার সংগ্রহ। ব্যক্তিগত জীবন সে সোয়াতি লৌধা কে বিয়ে করেছেন। পুরস্কারসমূহ  সাল  পুরস্কার  বিষয়শ্রেণি  অনুষ্ঠান ২০১২ সাবকে আনোকহা অ্যাওয়ার্ড 'সবচেয়ে ভিন্ন উপাস্থপক' তারক মেহতা কা উল্টা চশমা ২০১৩ সাবকে আনোকহা অ্যাওয়ার্ড সাবচেয়ে আলাদা বিচারক ওয়াহ! ওয়াহ! কিয়া বাত হেই ২০১৪ জি গোল্ড অ্যাওয়ার্ড সেরা উপাস্থপক  তথ্যসূত্র  বহিঃসংযোগ  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় কৌতুকাভিনেতা বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় পুরুষ কবি বিষয়শ্রেণী:রাজস্থানের অভিনেতা বিষয়শ্রেণী:যোধপুরের ব্যক্তি
মিরর সিনড্রোম বা ট্রিপল এডিমা বা ব্যাল্যান্টিন সিনড্রোম একটি বিরল ব্যাধি যা সাধারণত গর্ভবতী মহিলাদের উপর প্রভাব ফেলে থাকে। এটি মাতৃত্বকালীন প্রি-এক্লাম্পসিয়া (প্রাক-সন্ন্যাস রোগ) সাথে ভ্রূণ এবং প্লেসেন্টাল হাইড্রপস এর অস্বাভাবিক সম্পর্ককে বোঝায়।  "মিরর সিনড্রোম" নামটি মাতৃত্বকালীন এডিমা এবং ফিটাল হাইড্রপসের মধ্যে থাকা সাদৃশ্যকে বোঝায়। ১৮২৯ সালে জন উইলিয়াম ব্যাল্যান্টিন প্রথম এই বিরল ব্যাধির বর্ণনা দেন।  কারণসমূহ প্রসবজনিত নানাবিধ সমস্যা যথা -আরএইচ-আইসোইমিউনিযেশন, ফিটাল ইনফেকশন (ভ্রূণে সংক্রমণ), মেটাবোলিক ডিজঅর্ডার (বিপাকীয় রোগ), এবং ফিটাল ম্যালফর্মেশন এর মত ইমিউনোলজিক্যাল ডিজঅর্ডার (রোগপ্রতিরোধ ব্যবস্থার বিশৃঙ্খলা জনিত রোগ) এই রোগের কারণ হতে পারে।  যে সকল মহিলা জন্মসূত্রে ডবল আলফা থ্যালাসেমিয়ার বৈশিষ্ট্য (প্রধানত আলফা থ্যালাসেমিয়া) এর অধিকারী তাদের ভ্রূণে হিমোগ্লোবিন বার্টস রোগের জীবাণু থেকে থাকে এবং মাতৃত্বের কারণে ভ্রূণে যে পরিবর্তন দেখা দেয় তার ফলে ব্যাল্যান্টিন সিনড্রোম দেখা দেয়।http://sogc.org/wp-content/uploads/2013/01/gui218CPG0810.pdf  রোগনিরুপন ব্যাল্যান্টিন সিনড্রোমের রোগনিরুপণ প্রক্রিয়া এখনও অজানা রয়েছে।  লক্ষণ ও উপসর্গ ব্যাল্যান্টিন সিনড্রোমের বেশ কিছু বৈশিষ্ট্য রয়েছে:  এডিমা, প্রধান বৈশিষ্ট্য মায়ের অ্যালবামিনুরিয়া, স্বল্প পরিমাণে প্রিএক্লাম্পসিয়া, বিরল  ভ্রূণে সাধারণত তরল পদার্থ ধারণ সম্পর্কিত যার মাঝে অ্যাসিটস এবং পলিহাইড্র্যামনিয়োস রয়েছে। ফিটাল হাইড্রপস একটি গুরুত্বপূর্ণ এবং সম্ভবত মারাত্মক ভ্রূণ রোগ রয়েছে বলে উল্লেখ করে।  এটি টুইন-টু-টুইন ট্রান্সফিউশন সিনড্রোম এর সাথে যুক্ত হতে পারে।  রোগ নির্ণয় যদিও ব্যাল্যান্টিন সিনড্রোমের সঠিক রোগনিরুপণ প্রক্রিয়াটি জানা যায়নি, তবে অনেক লেখক ইউরিক এসিড এর মাত্রা, অ্যানিমিয়া এবং হেমোলিসিস ছাড়া হেমেটোক্রিট স্বল্পতাকে উল্লেখ করেছেন।  রোগ নির্ণয়ের ভিন্ন উপায় ব্যাল্যান্টিন সিনড্রোম এবং প্রিএক্লাম্পসিয়ার নির্ণয়ের মধ্যে পার্থক্য অত্যন্ত কম (না থাকায়) বিষয়টি ঘিরে বেশ বিতর্ক রয়েছে। অত্যন্ত গুরুতর ফিটাল হাইড্রপ্স ভ্রূণের ক্ষতি করতে পারে, এই ক্ষতির পরিমাণ যখন বেশি হলে ব্যাল্যান্টিন সিনড্রোমের কারণ হতে পারে। এবং সিনড্রোমটি শুধুমাত্র ফিটাল-প্লেসেন্টাল রোগ বিস্তৃতির প্রকাশ মাত্র। প্ল্যাটলেট গণনা, অ্যাসপারেট ট্রান্সামিনেজ, অ্যালানাইন ট্রান্সামিনেজ, এবং হ্যাপ্টোগ্লোবিন সাধারণত অনাক্রান্ত থাকায় মিরর সিনড্রোমকে এইচইএলএলপি সিনড্রোম থেকে আলাদা করা যেতে পারে।  চিকিৎসা বেশিরভাগ ক্ষেত্রে ব্যাল্যান্টিন সিনড্রোমের ফলে ভ্রূণ বা নবজাতকের মৃত্যু ঘটে এবং বিপরীতে, মাতৃত্ব জনিত বিষয়টি প্রিএক্লাম্পসিয়ার মধ্যেই সীমাবদ্ধ  তথ্যসূত্র  বিষয়শ্রেণী:গর্ভাবস্থাকালীন স্বাস্থ্যগত সমস্যা বিষয়শ্রেণী:নারীদের সিনড্রোম
ট্রফোজয়েট (; গ্রিক trope = পুষ্টি + zoon = প্রাণি) হলো উল্লেখযোগ্য সংখ্যক প্রোটোজোয়া, যেমন ম্যালেরিয়ার জীবাণু প্লাজমোডিয়াম ফ্যালসিপেরাম এবং জিয়ারডিয়া গণের প্রাণিদের জীবনচক্রের সক্রিয়, খাদ্য গ্রহণকারী দশা। (ট্রফোজয়েট দশার বিপরীত দশা হলো পুরু প্রাচীরবেষ্টিত সিস্ট দশা)।   জীবন চক্রের দশা  থাম্ব|ব্যালান্টিডিয়াম কোলাই-এর জীবনচক্র মানবদেহে ব্যালান্টিডায়াসিস রোগ সৃষ্টিকারী ব্যালান্টিডিয়াম কোলাই এর জীবন চক্রে ট্রফোজয়েট ও সিস্ট দশা থাকে।  অ্যাপিকমপ্লেক্সার জীবন চক্রে ট্রফোজয়েট সাইজোগনি দশা (অযৌন জনন দশা) অতিক্রম করে এবং মেরোজয়েট সমৃদ্ধ সাইজন্টে পরিণত হয়।  জিয়ার্ডিয়া গণের ট্রফোজয়েটগুলো ক্ষুদ্রান্ত্রে কলোনি গঠন করে এবং বংশবৃদ্ধি করে। সংক্রামক জীবন দশায় শুরুর দিকেই ট্রফোজয়েট সিস্টে রূপান্তরিত হয়।   তথ্যসূত্র   বিষয়শ্রেণী:পরজীবীবিজ্ঞান
সামারা (), যা ১৯৩৫-১৯৯১ সময়কালে কুইবিশেভ ) নামে পরিচিত ছিল, পশ্চিম রাশিয়ার সামারা ওবলাস্তের (প্রশাসনিক অঞ্চল) দক্ষিণ-মধ্য অংশে অবস্থিত একটি নগরী ও আঞ্চলিক প্রশাসনিক কেন্দ্র।  শহরটিকে ১৫৮৬ সালে ভোলগার বাণিজ্যপথ সুরক্ষিত করার উদ্দেশ্যে একটি দুর্গশহর হিসেবে প্রতিষ্ঠা করা হয়। শীঘ্রই এটি একটি বাণিজ্যিক কেন্দ্রে পরিণত হয় এবং এটিকে আঞ্চলিক প্রশাসনিক কেন্দ্রের মর্যাদা দেওয়া হয়।  ইতিহাস ১৯৩৫ সালে একজন প্রভাবশালী বলশেভিক নেতা ভালেরিয়ান ভ্লাদিমিরোভিচ কুইবিশেভের নামানুসারে নগরীটির নতুন নাম দেওয়া হয় কুইবিশেভ। ২য় বিশ্বযুদ্ধের সময় যুদ্ধক্ষেত্র থেকে অনেক দূরে অবস্থিত ছিল বলে শহরটির কোন ক্ষয়ক্ষতি হয়নি, বরং জার্মানির আক্রমণের প্রেক্ষিতে মস্কোতে অবস্থিত সরকারের বহু কার্যালয় এই শহরটিতে স্থানান্তরিত করা হয়, ফলে শহরটির উত্তরোত্তর উন্নতি ঘটে। যুদ্ধ-পরবর্তী যুগে ভোলগা-উরাল অঞ্চলে খনিজ তেলের সন্ধান পাওয়া গেলে শহরটির উন্নয়ন অব্যাহত থাকে। ১৯৯১ সালে সাম্যবাদী শাসনের অবসানের পর শহরের নাম বদলে আবার সামারা রাখা হয়।  ভৌগোলিক অবস্থান শহরটি ভোলগা নদীর পূর্ব তীরে, ভোলগা ও সামারা নদীর সঙ্গমস্থলের কাছে অবস্থিত।  অর্থনীতি বর্তমানে সামারা রাশিয়ার বৃহত্তম শিল্পকেন্দ্রিক শহরগুলির একটি। খনিজ তেল পরিশোধন এবং তৈলরাসায়নিক দ্রব্য উৎপাদন এখানকার প্রধান শিল্প (মূলত নোভোকুইবিশেভস্ক উপশহরে)। শহরটি অনেকগুলি তেলপরিবাহী নালিকার আন্তর্জালের কেন্দ্রে অবস্থিত। এখানে অনেক বিশালাকার প্রকৌশলনির্ভর কারখানা আছে, যেখানে পেট্রোলিয়াম শিল্পে ব্যবহৃত যন্ত্রাংশ, যন্ত্র, বল বিয়ারিং, তার এবং সূক্ষ্ম ও নিখুঁত যান্ত্রিক সরঞ্জাম তৈরি করা হয়। এছাড়া নির্মাণসামগ্রী ও ভোক্তাপণ্যেরও বহু শিল্প শহরটিতে জায়গা করে নিয়েছে। ১৯৫৭ সালে শহর থেকে কয়েক কিলোমিটার উজানে জিগুলিভস্ক লোকালয়ে স্থাপিতি জলবিদ্যুৎ কেন্দ্রটি সামারা শহরের বিদ্যুৎশক্তির মূল উৎস। সামারা শহরকে অনেকগুলি শিল্পকেন্দ্রিক ও আবাসিক শহরতলী ও উপশহর বৃত্তের মত ঘিরে আছে। বৃহত্তর সামারা অঞ্চলটিতে প্রায় ৩০ লক্ষ লোকের বাস। ভোলগার সুবাদে সামারায় জাহাজভিত্তিক নৌপরিবহনের সুব্যবস্থা আছে। এছাড়া এটি রেলপথের মাধ্যমে রাশিয়ার ইউরোপীয় অংশ, সাইবেরিয়া এবং মধ্য এশিয়ার সাথে সংযুক্ত। শহরে সাংস্কৃতিক ও গবেষণা কেন্দ্র ছাড়াও বেশ কিছু উচ্চশিক্ষা প্রতিষ্ঠান রয়েছে।  জনউপাত্ত  এখানে প্রায় ১২ লক্ষ লোকের বাস। জনসংখ্যার বিচারে এটি রাশিয়ার ৬ষ্ঠ বৃহত্তম শহর। সামারাতে মহাদেশীয় জলবায়ু পরিলক্ষিত হয়; এখানকার গ্রীষ্মকালগুলি উত্তপ্ত ও শীতকালগুলি হিমশীতল।  পর্যটন ভোলগা নদীর তীরে সামারা শহরের উপকূলীয় সৈকতটি বহু পর্যটকদের জন্য একটি আকর্ষণস্থল।  পরিবহণ আকাশপথে এই শহরের প্রধান বিমানবন্দর হচ্ছে শহরের ৪০ কিমি উত্তরে অবস্থিত কুরুমচ আন্তর্জাতিক বিমানবন্দর।  তথ্যসূত্র  বহিঃসংযোগ     বিষয়শ্রেণী:রাশিয়ার শহর
রফিকুল আনোয়ার (- ২৫ অক্টোবর ২০১২) ছিলেন বাংলাদেশি ব্যবসায়ী ও রাজনীতিবিদ। তিনি তৎকালীন চট্টগ্রাম-২ আসনের সংসদ সদস্য ছিলেন।   প্রাথমিক জীবন  রফিকুল আনোয়ার  সালে চট্টগ্রামের ফটিকছড়ির নানুপুরের ঢালকাটায় জন্মগ্রহণ করেন। তার একমাত্র মেয়ে একাদশ জাতীয় সংসদের সংরক্ষিত মহিলা আসনের সংসদ সদস্য খাদিজাতুল আনোয়ার সনি।   রাজনৈতিক জীবন  রফিকুল আনোয়ার বাংলাদেশ আওয়ামী লীগের চট্টগ্রাম জেলা শাখার সহসভাপতি ছিলেন। তিনি চট্টগ্রাম আবাহনীর চেয়ারম্যানের দায়িত্ব পালন করেন।  তিনি ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চট্টগ্রাম-২(ফটিকছড়ি) আসন থেকে সংসদ সদস্য নির্বাচিত হন।   মৃত্যু  আনোয়ার ২৫ অক্টোবর ২০১২ সালে ঢাকা স্কয়ার হাসপাতালে মারা যান    তথ্যসূত্র   বিষয়শ্রেণী:২০১২-এ মৃত্যু বিষয়শ্রেণী:১৯৫০-এর দশকে জন্ম বিষয়শ্রেণী:চট্টগ্রাম জেলার ব্যবসায়ী বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
বার্মিংহাম সিটি বিশ্ববিদ্যালয় (সংক্ষেপে বিসিইউ) ইংল্যান্ডের বার্মিংহামের একটি বিশ্ববিদ্যালয়। প্রাথমিকভাবে ১৮৪৩ সালে বার্মিংহাম কলেজ অব আর্ট হিসাবে প্রতিষ্ঠিত হয়েছিল, এটি ১৯৭১ সালে একটি পলিটেকনিক হিসাবে মনোনীত হয় এবং ১৯৯২ সালে বিশ্ববিদ্যালয়ের মর্যাদা লাভ করে।  বিশ্ববিদ্যালয়ের দুটি প্রধান বিদ্যায়তন রয়েছে, যা চারটি অনুষদ পরিবেশন করে এবং শিল্প ও নকশা, ব্যবসা, নির্মিত পরিবেশ, কম্পিউটিং, শিক্ষা, প্রকৌশল, ইংরেজি, স্বাস্থ্যসেবা, আইন, পারফর্মিং আর্টস, সামাজিক বিজ্ঞান এবং প্রযুক্তি বিষয়ে কোর্স প্রদান করে। বার্মিংহাম শহরের কেন্দ্রস্থিত বিদ্যায়তনে একটি £১২.৫ কোটির সম্প্রসারণের মাধ্যমে একটি নতুন প্রযুক্তি ও শিক্ষার ত্রৈমাসিকের ইস্টসাইড বিকাশের অংশ দুটি পর্যায়ে খোলা হচ্ছে, প্রথম পর্যায়টি ২০১৩ সালে খোলা হয়েছিল।  তথ্যসূত্র  বিষয়শ্রেণী:বার্মিংহাম সিটি বিশ্ববিদ্যালয় বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭১-এ ইংল্যান্ডে প্রতিষ্ঠিত বিষয়শ্রেণী:বিশ্ববিদ্যালয় যুক্তরাজ্য
দিয়োগো আলভেস (, ; জন্ম: ৯ জানুয়ারি ২০০৪) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে গোলরক্ষক হিসেবে খেলেন।  প্রারম্ভিক জীবন দিয়োগো আলভেস ২০০৪ সালের ৯ই জানুয়ারি তারিখে ব্রাজিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বরেন চক্রবর্তী বাংলাদেশি চিকিৎসক ও সাহিত্যিক। হৃদরোগ বিষয়ক চিকিৎসাবিদ্যায় তার অবদানের জন্য বাংলাদেশ সরকার ২০১২ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন। ভ্রমণকাহিনী সাহিত্যে অবদানের জন্য তিনি ২০১১ সালে বাংলা একাডেমি পুরস্কার লাভ করেন। তার রচিত উপন্যাসঃ তামস   পুরস্কার ও সম্মাননা    একুশে পদক (২০১২)  বাংলা একাডেমী সাহিত্য পুরস্কার (২০১১)   তথ্যসূত্র   বিষয়শ্রেণী:একুশে পদক বিজয়ী বিষয়শ্রেণী:বাংলাদেশী চিকিৎসক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী সাহিত্যিক
বড়ি () ভারতের মধ্য প্রদেশ রাজ্যের রায়সেন জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়ি শহরের জনসংখ্যা হল ১৬,০৯৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বড়ি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
দক্ষিণপাট সত্র হল আসামের চারটি রাজসত্রের মধ্যে দ্বিতীয় সারির সত্র। শিষ্যের সংখ্যা কটি রাজসত্রের মধ্যে অনেকটা বেশি। আহোম রাজা জয়ধ্বজ সিংহের সময় ১৫৮৪ শকাব্দে মাজুলিতে স্থাপন করা হয়। প্রথম সত্রাধিকার ছিলেন শ্রীশ্রী বনমালিদেব । এখনো পর্যন্ত পনের জন সত্রাধিকার পদে অধিষ্ঠিত হয়েছে । বর্তমান সত্রাধিকার হলেন শ্রী শ্রী রমানন্দ দেবগোস্বামী । বিভিন্ন কারণে এই সত্রটি কয়েকবার স্থানান্তর করা হয়েছে। মূল সত্রটি মাজুলীতে অবস্থিত । বর্তমানে এর একটি শাখাসত্র যোরহাট জেলার টীয়কর চটাইতে স্থাপন করা হয়েছে৷  সত্রটির ভিতর সত্রের ইষ্টদেবতার মুর্ত্তি হল শ্রী শ্রী যাদবরাই মহাপ্রভু।  সত্রাধিকারদের তালিকা  ক্রমিক নং  সত্রাধিকারের নাম অধিষ্ঠিত সময় ফটো ১ শ্রী শ্রী বনমালীদেব (প্রতিষ্ঠাতা সত্রাধিকার) ১৪৯৮-১৬০৫ শক  ২ শ্রী শ্রী রামদেব গোস্বামী ১৬০৫-১৬১৫ শক  ৩ শ্রী শ্রী কৃষ্ণদেব গোস্বামী ১৬২৪-১৬৩৫ শক  ৪ শ্রী শ্রী আত্মারামদেব গোস্বামী ১৬৩৫-১৬৪৮ শক  ৫ শ্রী শ্রী কামদেব গোস্বামী ১৬৪৮-১৬৭৬ শক  ৬ শ্রী শ্রী সহদেব গোস্বামী ১৬৭৬-১৬৯১ শক  ৭ শ্রী শ্রী রন্তিদেব গোস্বামী ১৬৯১-১৭০২ শক  ৮ শ্রী শ্রী বিষ্ণুদেব গোস্বামী ১৭০২-১৭৪২ শক  ৯ শ্রী শ্রী বিভূদেব গোস্বামী ১৭৪২-১৭৫০ শক  ১০ শ্রী শ্রী বাসুদেব গোস্বামী ১৭৫০-১৭৯২ শক  ১১ শ্রী শ্রী শুভদেব গোস্বামী ১৭৯২-১৮৩৮ শক  ১২ শ্রী শ্রী নরদেব গোস্বামী ১৮১৭-১৮৪৭ শক  ১৩ শ্রী শ্রী নারায়ণদেব গোস্বামী ১৮৪৮-১৮৬০ শক  ১৪ শ্রী শ্রী হরিদেব গোস্বামী ১৮৬০-১৮৮৫ শক  ১৫ শ্রী শ্রী রমানন্দ দেবগোস্বামী ১৮৮৫-বর্তমান)   সাথে দেখুন   সত্র  নববৈষ্ণব ধর্ম  শ্রীমন্ত শংকরদেব তথ্যসূত্র    বহিঃসংযোগ  বিষয়শ্রেণী:আসামের পর্যটন বিষয়শ্রেণী:ভারতের হিন্দু তীর্থস্থান বিষয়শ্রেণী:বৈষ্ণব সম্প্রদায় বিষয়শ্রেণী:মাজুলী জেলা
right|160px আলফ্রেড রাসেল ওয়ালেস (৮ই জানু‍য়ারি, ১৮২৩ - ৭ই নভেম্বর, ১৯১৩) ছিলেন বিখ্যাত ব্রিটিশ প্রকৃতিবিদ, অনুসন্ধিৎসু পর্যটক, ভূগোলবিদ, নৃবিজ্ঞানী এবং জীববিজ্ঞানী। তিনি সবচেয়ে বিখ্যাত স্বাধীনভাবে "প্রাকৃতিক নির্বাচনের মাধ্যমে বিবর্তন" তত্ত্ব প্রণয়নের জন্য; এক্ষেত্রে তাঁকে চার্লস ডারউইনের সাথে যৌথভাবে স্বীকৃতি দেয়া হয়। ওয়ালেস বিশ্বের বেশ কিছু স্থানে প্রকৃতি পর্যবেক্ষণের অনেক গুরুত্বপূর্ণ কাজ করেছেন; তার প্রথম গন্তব্য ছিল আমাজন নদীর উপত্যকা, এরপর যান মালয় দ্বীপপুঞ্জে যেখানে তিনি এমন একটি বিভাজন রেখা আবিষ্কার করেন যা ইন্দোনেশীয় দ্বীপপুঞ্জকে দুই ভাগে ভাগ করে এবং যার পূর্বের প্রাণীরা এশীয় ধরণের, আর পশ্চিমের প্রাণীরা অস্ট্রালেশীয় ধরণের। এই রেখাকে বর্তমানে ওয়ালেস রেখা বলা হয়।  ওয়ালেস একজন প্রসিদ্ধ লেখক, বৈজ্ঞানিক ও সামাজিক দুই বিষয়েই তিনি সিদ্ধহস্ত ছিলেন। সিঙ্গাপুর, মালয়েশিয়া, ইন্দোনেশিয়া তে ভ্রমণ নিয়ে তার লেখা দ্য মালয় আর্কিপেলাগো সম্ভবত উনবিংশ শতকে প্রকাশিত বৈজ্ঞানিক অভিযান বিষয়ক সেরা বই। প্রকৃতির ইতিহাস বিষয়ে উৎসাহী হওয়ায় তিনি ছিলেন মানুষের দ্বারা পরিবেশের দূষণের ব্যাপারে উদ্বেগ প্রকাশকারী প্রথম বিজ্ঞানীদের একজন। ঊনবিংশ শতকে প্রাণীদের ভৌগলিক বণ্টন বিষয়ে তাকে সবচেয়ে বিজ্ঞদের একজন মনে করা হতো এবং অনেক সময় তাকে জীবভূগোলের জনক বলা হয়। বাকি অংশ পড়ুন...